Afrikaans - Die Nare Nagmerrie - The Horrid Nightmare a story about King Nebuchadnezzar's dream by Steven Wilson
Die Nare Nagmerrie!
deur Steven Wilson
Nehu het beangs wakker geword. Sy het gesweet. Haar hart het geklop en haar bed se lakens was al om haar bene gedraai. Sy het pas 'n vreesaanjaende nagmerrie gehad. Dit was die een waar sy deur 'n massiewe monster met 'n slegte asem en massiewe tande gejaag is. Hy het probeer om haar enkels te byt. Sy het regop gesit en gesoek na haar gunsteling speelgoedhasie.
O, gaats! Sy het al weer sy kop in haar slaap afgetrek. Arme ou Snobbel. Met al hierdie aanhoudende nagmerries word sy kop heeltyd afgetrek.
"Reg! Dit is dit!" het Nehu vir Snobbel se ingeduikte kop gesé. "Ek gaan my pa wakker maak. Hy is een van die koning se wyse manne. Hy sal weet waarom ek hierdie nare drome het." Nehu het haarself losgewikkel uit haar lakens en uitgekruip tot in die sagte lig van die oggendstond.
Toe sy aankom, het haar pa haastig uit sy kamer verskyn terwyl hy groot kaarte en boekrolle vasgehou het.
"Wat gaan aan?" het Nehu gevra en haar pa onkant gevang.
"Aaai!" het hy van skrik uitgeroep en hoog in die lug gespring. Sy boekrolle en kaart het opgevlieg en met die afkom reg op sy kop geval. Hy was nie baie beïndruk nie.
"Koning Nebukadnésar het weer een van sy drome gehad," het hy gesê, "en hy dreig om ons vir die leeus te voer, tensy ons vir hom vertel waaroor die droom gaan."
"O aarde!" het Nehu bekommerd na haar asem gesnak. "Waarom maak Pa nie 'n interpretasie op soos Pa normaalweg doen nie?"
"Ons kan dit nie opmaak nie," het hy geglimlag. "Die koning wil nie vir ons vertel wat hy gedroom het nie. Ons moet hóm vertel."
"Maar dit is onmoontlik!" het Nehu verbaas gesê.
"Ek weet!" het haar pa teruggeroep terwyl hy hom vinnig in die rigting van die troonkamer gehaas het. Nehu het op 'n afstand gevolg.
Toe sy by die troonkamer kom, het Nehu ingeglip en in 'n hoekie agter 'n groot piesangplant gehurk. Voor haar het twee bewende mans gestaan. Een van hulle was haar pa.
"As hierdie man dit nie kan doen nie," het hy aan die ander een gesê, "is dit klaarpraat met ons almal."
Nehu kon duidelik sien van wie haar pa gepraat het, want voor die koning het daar 'n stewige man met donker hare, 'n reguit neus en 'n sterk ken gestaan.
"Is jy in staat om my te vertel wat ek in my droom gesien het en kan jy dit uitlê?" het die koning vir die man gevra.
"Geen wyse man, towenaar, goëlaar of waarsêer kan vir die koning vir die geheimenis uitlê waaroor hy gevra het nie..." het die man gesê en al die manne in die kamer wat so belangrik lyk, het van vrees na hulle asems gesnak. Nehu se pa het amper flou geval. Hy het teen die piesangboom gaan sit.
"Dit is dit. Ons is almal leeukos," het hy gekerm.
"...Maar daar is 'n God in die hemel wat geheime openbaar," het die man voortgegaan. "Hy het Koning Nebukadnésar gewys wat in die dae wat kom sal gebeur." En daarmee het die man begin om die koning presies te vertel wat hy, die koning, gedroom het. Dit was baie indrukwekkend. Hy het elke besonderheid reg gehad.
"Sjoe!" het Nehu gegil toe die man klaar was.
Haar pa her verbaas opgespring. "Wat maak jy Nehu?" het hy gevra terwyl hy haar van agter die plant uitgehaal het.
"Ek wil daardie man oor my droom vra!" het Nehu gesê.
"O, Nehu," het haar pa gelag. "Jy dink tog nie die magtige God van hierdie man sal belang stel in die drome van 'n klein kindjie nie, of hoe?"
"Ja, Pa!" het Nehu beslis gesê. "Ek dink regtig so!"
Dink jy Nehu was reg dat God in haar belang stel?
Dink jy God sal in jóú belang stel?
Watter soort dinge vra jy vir God om jou mee te help?
God het sy hele skepping lief!
"Maar selfs die hare van julle hoof is almal getel. Wees dan nie bevrees nie; julle is meer werd as baie mossies" (Lukas 12:7).
Liewe Here, help my asseblief om te weet dat U my
beter ken as wat ek myself ken.
Help my om te verstaan, dat waar ek ook al is,
is U daar met my en dat U vir my omgee.
In die Naam van Jesus. Amen.
Daniël, hoofstuk 2
Used by permission. Copyright © 2018 by Steve Wilson. You may NOT re-post this story without permission from the author.
Daniel en el Foso de los Leones, Bilingüe (Daniel and the Roaring Lions, Bilingual) (Arch Books)
Make a Paper Doll Friend
Animated Bible Classics: Daniel, DVD (Nest Family)
Daniel and the Lions' Den, Greatest Heroes and Legends of the Bible DVD (Great Heroes & Legends)
What's in the Bible DVD 9: God Speaks — Isaiah, Jeremiah & the Prophets
Dare to Be a Daniel with Cedarmont Kids
Nebuchadnezzar's Dream Calvary Chapel Curriculum
Nebuchadnezzar Is Humbled (multiple teacher resources)